Botulizmus  	
BNO10: A5.10	
1. Kórokozó:	A Clostridium botulinum A, B, E és F típusú neurotoxint (botulotoxin) termelő biovariánsai okoznak emberi megbetegedést. Európában, és így hazánkban is a B toxint termelő típus a leggyakoribb. 	
2. Teendők a beteggel	
2.1. Jelentés:	Bejelentésre kötelezett a gyanús, a valószínűsíthető és a megerősített eset. Egy megbetegedést csak egyszer kell bejelenteni. Az értesülést követően sürgőséggel is jelentendő telefonon a megyei népegészségügyi szakigazgatási szervnek és az ÁNTSZ-OEK részére.	
	2.1.1. Esetek osztályozása	
	Gyanús eset	Klinikai kritériumok megléte.	
	Valószínűsíthető eset
	Akinél teljesülnek a klinikai kritériumok és fennáll az epidemiológiai kapcsolat.	
	Megerősített eset	Akinél teljesülnek a klinikai és laboratóriumi feltételek.	
	2.1.2. Feltételek	
	Klinikai kritérium	Legalább egy az alábbi klinikai tünetegyüttesek közül:
Élelmiszer eredetű és seb okozta botulizmus
az alábbi két tünet legalább egyike:
3._.	Bilaterális agyideg érintettség (pl. kettős látás, homályos látás, nyelési zavar, bulbáris gyengeség)
3._.	Perifériás szimmetrikus paralízis.
Jellemző lehet a bénulásos tünetek gyors progrediálása.
Csecsemőkori botulizmus 
Legalább egy az alábbi hat tünet közül:
3._.	székrekedés,
3._.	lehangoltság,
3._.	étvágytalanság,
3._.	szemhéjcsüngés,
3._.	nyelési zavar,
3._.	általános izomgyengeség.
Ez a forma 12 hónaposnál idősebb gyermekek és ritkán felnőttek esetében is kialakulhat, a normál gyomor- bélflóra megváltozása vagy hiánya során.	
	Epidemiológiai kritérium	Az alábbi epidemiológiai kapcsolatok legalább egyike:
3._.	azonos élelmiszer fogyasztása laboratóriumi vizsgálattal igazolt, botulizmusban szenvedő beteggel,
3._.	szennyezett eszköz (pl.: tű) közös használata,
3._.	szennyezett élelmiszer/ivóvíz fogyasztása,
3._.	két héten belül friss fertőzött sebe volt,
- két héten belül invazív eszközös beavatkozás történt szennyezett eszközzel (pl. injekciós droghasználat). 	
	Laboratóriumi kritérium	Az alábbi három feltétel legalább egyike:
3._.	Botulotoxin kimutatása vérsavóból, székletből vagy a beteg által fogyasztott ételből,
3._.	a C. botulinum izolálása székletből (csecsemőkori botulizmus esetén),
- b C. botulinum izolálása a sebből vett mintából (seb okozta botulizmus esetén).	
2.2. Elkülönítés:	Elkülöníteni nem szükséges, de a szakszerű gyógykezelés biztosítása céljából intenzív osztállyal (lélegeztető készülék) rendelkező kórházba kell a beteget utalni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A betegtől haladéktalanul, lehetőleg az antitoxikus terápia megkezdése előtt 20 ml alvadásgátló nélküli vért kell venni, és – előzetes telefonos értesítéssel egy időben – haladéktalanul az ÁNTSZ-OEK Bakteriológiai osztályára kell küldeni. Csecsemő-botulizmus gyanúja esetén székletmintát kell beküldeni. A házilag készített gyanús élelmiszerből a kistérségi népegészségügyi intézet munkatársa vesz mintát, és azt a területileg illetékes megyei élelmiszer-mikrobiológiai laboratóriumba küldi.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	A beteg által evett gyanúsított élelmiszert fogyasztók felkutatása kötelező. A beteggel azonos, vélhetően a kórokozót közvetítő élelmiszert fogyasztókat kórházi megfigyelés alá kell helyezni.	
3.2. Járványügyi érdekből végzett mikrobiológiai szűrővizsgálat:	Az azonos ételt fogyasztók esetében a mikrobiológiai laboratóriumi vizsgálatokat el kell végezni tünetmentesség esetén is, pozitív eredmény esetén az antitoxikus terápiát azonnal meg kell kezdeni.	
3.3. Járványügyi megfigyelés:	A laboratóriumi vizsgálat negatív eredményéig azon személyek járványügyi megfigyelése szükséges, akik azonos, a megbetegedést (vélhetően) közvetítő élelmiszert fogyasztottak a beteggel.	
3.4. Postexpozíciós profilaxis:	Nem szükséges.	
3.5. Fertőzőforrás-kutatás:	Kötelező, és a gyanúsított élelmiszer mikrobiológiai vizsgálatát is el kell végezni.	
3.6. A terjesztő közeg felderítése:	Kötelező. Ha a terjesztő közfogyasztásra szánt élelmiszer, akkor az illetékes hatóságot értesíteni kell a szükséges intézkedések megtétele érdekében.